open-index/open-wikipedia-markdown huggingface dataset:
Ibas z Edessy

**Ibas z Edessy** alebo **Ibos z Edessy** (* ?† 28. október 457, Edessa) bol sýrsky teológ, prívrženec antiochijskej školy, učiteľ na edesskej teologickej škole a biskup v Edesse. Patril k horlivým odporcom monofyzitizmu. Napriek tomu, že sám káral Nestora, bol obvinený z nestoriánstva a na koncile v Efeze zbavený biskupského úradu. Bol rehabilitovaný na koncile v Chalcedóne. Po druhýkrát bolo jeho učenie odsúdené Justiniánom I. v rámci sporu o Tri kapitoly (Druhý konštantínopolský koncil). Mal prekladať dielo Theodora z Mopsuestie, Diodorom z Tarsu a Aristotela do sýrčiny. Bolo mu pripisovaných viacero nezachovaných diel (hymnusy, homílie, komentáre). Z jeho diela sa však zachoval iba grécky preklad pôvodne v sýrčine písaného listu adresovaného ktésifónskému biskupovi Marimu.

## Životopis
Počas svojho pôsobenia v Edesse vyučoval teológiu na miestnej perzskej škole. Jeho žiakmi bolo viacero neskorších perzských nestoriánskych biskupov. Pre svoje názory prišiel do ostrého konfliktu s miestnym biskupom Rabbulom a Edessu v roku 433 opustil (niektoré zdroje uvádzajú, že bol vyhodený zo školy). Keď však biskup o dva roky zomrel (435), stal sa Ibas jeho nástupcom. Bol prívržencom Theodora z Mopsuestie a pre svoj odpor voči monofyzitizmu (a Cyrilovi Alexandrijskému) bol narieknutý z nestoriánstva. Sám však Nestoria káral preto, že odmietal titul Bohorodička (Theotokos) prisudzovaný Panne Márii. Hoci bol dvakrát očistený na synodách v Tyre a Beryte, následne bol na koncile v Efeze (Zbojnícka synoda) znovu obvinený a zosadený z biskupského úradu (449). Bol vyhnaný a jeho nástupcom v biskupskom úrade sa stal Nonnos. Hoci bol neskôr Chalcedónskym koncilom rehabilitovaný, jeho diela zostali stále kontroverzné. Zomrel v roku 457 v Edesse. Po jeho smrti mnohí jeho nasledovníci opustili Edessu a odišli na školu do Nisibisu. V roku 553 bolo jeho učenie zhrnuté v liste Marimu na Druhom konštantínopolskom koncile odsúdené v rámci sporu o Tri kapitoly.

## Poznámky

## Referencie

## Pozri aj
* Abibus z Edessy
* Tri kapitoly

## Externé odkazy
* Ibas na Catholic encyclopedia (po anglicky)
* Ibas of Edessa na Orthodoxwiki (po anglicky)

Kategória:Úmrtia 28. októbra
Kategória:Úmrtia v 457
Kategória:Sýrske kresťanské osobnosti
Kategória:Byzantskí teológovia
Kategória:Byzantskí spisovatelia
Čakanka

**Čakanka** môže byť:
* v botanike:
** slovenský názov rodu rastlín *Cichorium* (rod zahŕňa v závislosti od autora 6 až 10 druhov, vrátane čakanky obyčajnej a štrbákovej), pozri čakanka (rod)
** mimo taxonómie (staršie alebo ľudové názvy aj: *čakánka*, *čakánok*, *čekanka*, *čekánka*, *čagánek*, *čagánok*):
*** ľudovo alebo staršie: 
**** čakanka obyčajná (lat. *Cichorium intybus*) 
**** čakanka obyčajná (lat. *Cichorium intybus*) a čakanka štrbáková (synonymum: endívia; lat. *Cichorium endivia*)
*** zastarano:
**** ostrôžka poľná (*Consolida regalis*)
**** horčík jastrabníkovitý (*Picris hieracioides*)
*** koreň čakanky obyčajnej, pozri pod čakanka obyčajná
*nárečovo:
** ľahká palica na podopieranie, pozri pod palica
** motyčka s krátkym poriskom, ktorá sa používa na sekanie povrchových koreňov, pozri pod motyka
* zastarano (aj *čekanka*): čakateľka, kandidátka

## Referencie
Krahuľský vrch

**Krahuľský vrch** alebo **Krahuľský štít** () je vrch v Kremnických vrchoch, nad mestom Kremnica.

## Poloha
Nachádza sa v centrálnej časti Kremnických vrchov, v geomorfologickom podcelku Kunešovská hornatina. Mohutný vrch leží v Banskobystrickom kraji, na území okresu Žiar nad Hronom a v katastrálnom území mesta Kremnica. Vrch sa vypína priamo nad mestom, severovýchodným smerom od centra.

## Opis
Najmä od mesta mohutne pôsobiaci vrchol je sčasti pokrytý zmiešaným lesom. Nachádzajú sa na ňom viaceré skalné bralá, severovýchodné úpätie smerom k obci Krahule pokrývajú pastviny a horské lúky. Na vrchole stojí masívna drevená rozhľadňa, ktorá umožňuje zaujímavé výhľady. Susednými významnými vrchmi sú na severe Trnovník (), na východe Javorník (), na juhu Kremnický štít () a na západe Jarabica (). Krahuľský vrch odvodňuje západným úpätím tečúci Kremnický potok a jeho prítoky; na severe Čierna voda, na juhu Skalka.

### Výhľady
Vrcholové partie Krahuľského vrchu poskytujú obmedzené, no zaujímavé výhľady najmä na Kremnicu a okolie. Vysoká drevená rozhľadňa na vrchole rozhľad výrazne rozširuje. Okrem susedných vrchov pohoria je pri vhodných podmienkach pozorovateľný Vtáčnik, Lúčanská Fatra i Sitno.

## Prístup
* po  zelenej značke:
** z Krahúľ
** z Kremnice

## Referencie

## Pozri aj
* Zoznam vrcholov v Kremnických vrchoch

## Iné projekty

## Externé odkazy
* Poloha na turistickej mape

Kategória:Vrchy v Kremnických vrchoch
Kategória:Vrchy v okrese Žiar nad Hronom
Čakanka štrbáková

**Čakanka štrbáková** (iné slovenské názvy pozri nižšie; lat. *Cichorium endivia*) je druh rastliny z čeľade astrovité.

## Názvy
Súčasný odborný názov znie **čakanka štrbáková**. Starší odborný názov (do roku 1986) bol **čakanka štrbák**. Odborný názov v poľnohospodárstve a pod. je aj **endívia** a (najmä pre varietu **čakanka štrbáková širokolistá** – lat. *Cichorium endivia* var. *latifolium*) **eskariol**. Staršie odborné názvy boli **andívia**, **andívie**, **antívia**, **štrbák**. Staršie občasné "poloodborné" názvy sú **čakanka záhradná** a **cigória záhradná**. Súčasné hovorové či ľudové názvy sú **čakanka** (a varianty - pozri v článku čakanka), **andivi**, **štrbák**, **šterbák**. Názov št(e)rbák sa však môže vzťahovať aj na iné druhy - pozri štrbák.

## Charakteristika
Rastlina pochádza zo Stredomoria. Pestuje sa ako šalátová zelenina – jedia sa jej etiolizované listy, ktoré majú horkastú chuť. 

## Zdroje

## Iné projekty

Kategória:Astrovité
Kategória:Rastliny s modrými kvetmi
Kategória:Listová zelenina
Kategória:Flóra na Slovensku
Garage Rock! – A Collection of Lost Songs From 1996 – 1998

***Garage Rock! – A Collection of Lost Songs From 1996 – 1998*** je kompilácia kanadského rockového tria Danko Jones. Vyšla 8. apríla 2014.

## Zoznam skladieb
# „Who Got It?“ – 2:00
# „Make You Mine“ – 1:37
# „I’m Your Man“ – 2:21
# „She’s Got A Bomb“ – 2:15
# „Rock and Roll Is Black and Blue“ – 1:28
# „Dirty Mind Too“ – 0:52
# „I’m Drinking Alcohol?“ – 2:06
# „Love Travel“ (demo) – 3:02
# „Bounce“ (demo) – 2:24
# „Sexual Interlude“ – 1:21
# „I Stand Accused“ – 3:15
# „Best Good Looking Girl In Town“ – 1:47
# „Payback“ – 1:19
# „Lowdown“ – 2:04
# „One Night Stand“ – 1:40
# „Instrumental“ – 1:44
# „Move On“ (Live in Washington, DC @ The Black Cat on May 23rd, 1998) – 5:54

## Referencie

## Zdroj
*

Kategória:Albumy skupiny Danko Jones
Kategória:Hudobné albumy z 2014
Štrbák

**Štrbák** alebo (staršie aj) **šterbák** môže byť :
*čakanka štrbáková (synonymum: endívia; lat. *Cichorium endivia*) 
*ľudovo a/alebo zastarano: 
**čakanka obyčajná (*Cichorium intybus*) 
**mlieč roľný (*Sonchus arvensis*)
**mlieč zelinný (*Sonchus oleraceus*)
** slovenský názov rodu *Cirsium*, dnešný slovenský názov je pichliač, pozri pichliač
** pichliač zelinový (*Cirsium oleraceum*) 
** pichliač roľný (*Cirsium arvense*) 

**Štrbák** môže byť aj:
*pejoratívne: štrbavý človek, synonymum: štrbáň, pozri pod štrbavosť
*nárečovo: druh zvonca, ktorý majú domáce zvieratá na paši na hrdle, pozri pod zvoniec
*vrch v obci Vydrná, pozri Štrbák (vrch)
* priezvisko, napr.:
**Martin Štrbák

**Šterbák** môže byť aj priezvisko, napr.:
*Ján Šterbák

## Zdroje
Električky Falkenried série 122 – 127 (Štetín)

**Električky Falkenried série 122 – 127** sú typ dvojnápravovej obojsmernej električky, vyrobenej podnikom Falkenried v Hamburgu v roku 1912 pre Štetínskú spoločnosť pouličných dráh. 

Tieto vozne znamenali pre štetínsku mestskú hromadnú dopravu rozšírenie vozového parku elektrickej dráhy. Séria piatich vozňov evidenčných čísel 122 – 127 nadviazala na predchádzajúce motorové vozne evidenčných čísel 1 – 121 z rokov 1897 a 1904, ktoré pochádzali z vagónky Herbrand v Kolíne nad Rýnom.

## Konštrukcia
Vozeň Falkenried bol obojsmerný dvojnápravový motorový električkový vozeň s odporovou výzbrojou. Pojazd tvoril dvojnápravový podvozok s rázvorom 1800 mm a s dvoma motormi s výkonom 40 kW. Miesta na sedenie tvorili sedačky v priečnom usporiadaní. Odber prúdu bol zaistený pomocou tyčového zberača s kladkou. Oproti električkám z Kolína nad Rýnom, ktoré mali úplne otvorené plošiny, mali hamburské vozy č. 122 – 127 z výroby uzavretia plošín. Vstup na plošiny bol zaistený posuvnými jednodielnymi dverami (v každej bočnici dvoma). Napájacie napätie pre výzbroj bolo 550 V jednosmerného prúdu. Vozne boli prispôsobené pre prevádzku dvojvozňových súprav v zložení motorový vozeň + vlečný vozeň.

Počas svojej prevádzky boli vozne upravované. Tyčový zberač bol v 20. rokoch 20. storočia vymenený za lýru, a neskôr za pantograf.

## Dodávky električiek

## Prevádzka
Vozne Falkenried získali sériu čísel 122 – 127 a boli do prevádzky zaradené v januári 1912. V roku 1943 k nim pribudla ešte séria 2 ojazdených vlečných vozňov z Oslo (č. 523 – 524). K dispozícii tak bolo celkom 8 vozňov. Po skončení druhej svetovej vojny bol vlečný vozeň ev. č. 524 odovzdaný do Varšavy, kde bol prevádzkovaný do roku 1949. Posledné električky Falkenried boli v Štetíne prevádzkované do roku 1967.

## Referencie


## Literatúra
* 

## Iné projekty

## Zdroj
* 

Kategória:Električky
Kategória:Električková doprava v Štetíne
Kategória:Dráhové vozidlá vyrábané od roku 1912
Kategória:Dráhové vozidlá vyrábané do roku 1912
Voľby do Slovenskej národnej rady v roku 1954

**Voľby do Slovenskej národnej rady v roku 1954** sa konali v nedeľu 28. novembra, počas komunistického režimu a vlády jednej strany, spoločne s voľbami do Národného zhromaždenia. V rokoch 1946 a 1948 bola Slovenská národná rada doplnená podľa výsledkov volieb do Národného zhromaždenia, resp. Ústavodarného Národného zhromaždenia. Voľby v roku 1954 boli aj poslednými voľbami do SNR pred prijatím novej ústavy v roku 1960, ktorá zmenila vnútorné usporiadanie Česko-Slovenska a okrem iného  zrušila Zbor povereníkov.

## Výsledky

Výsledky volieb, ako o nich informoval oficiálny denník Komunistickej strany Česko-Slovenska Rudé právo vo štvrtok 2. decembra 1954:

## Referencie

Kategória:Voľby v Česko-Slovensku
Kategória:1954 v Česko-Slovensku
Rámcové programy Európskej únie pre výskum a technický rozvoj

**Rámcové programy pre výskum a technnický rozvoj** (angl. Framework Programmes for Research and Technological Development) alebo **Rámcové programy**, skrátene **FP1** až **FP7**, pričom „FP8“ je označovaný „Horizont 2020“, sú programy vytvorené Európskou úniou resp. Európskou komisiou na financovanie a podporu vedy a výskumu v Európskom výskumnom priestore (ERA). Konkrétne ciele a akcie sa v jednotlivých obdobiach financovania líšia. V rámci 6. RP a 7. RP sa výskum stále zameriaval na rozvoj technológii. V programe Horizont 2020 sa pozornosť zameriava na inovácie, rýchlejšie poskytovanie hospodárskeho rastu a poskytovanie riešení koncovým používateľom, ktorými sú často vládne agentúry.

Vykonávanie európskych výskumných politík a vykonávanie európskych výskumných programov je povinnosťou podľa Amsterdamskej zmluvy, ktorá obsahuje kapitolu o výskume a technickom rozvoji. Programy vymedzujú štátni úradníci Komisie, ktorým pomáhajú rôzne oficiálne poradné skupiny a lobistické skupiny. Napr. na účely poradenstva Európskej komisii o celkovej stratégii, ktorá sa má dodržiavať pri vykonávaní tematickej priority informačnej a komunikačnej technológie, bola zriadená Poradná skupina pre technológie informačnej spoločnosti (ISTAG).

## Rámcové programy
Rámcové programy až do rámcového programu 6 (6. RP) pokrývali päťročné obdobia, ale od 7. rámcového programu (FP7) sa programy uskutočňovali sedem rokov. Rámcové programy a ich rozpočty sú v miliardách eur uvedené v nasledujúcej tabuľke.  V prípade FP1 - FP5 sa výdavky na program uskutočňovali v European Currency Unit. Nasledujúce rozpočty 6. RP boli v eurách. Hodnoty uvedené nižšie sú v eurách.

## Referencie

## Zdroj

Kategória:Programy Európskej komisie
Kategória:Veda a technika v EÚ
Zoznam kultúrnych pamiatok v obci Trávnik

Toto je **zoznam kultúrnych pamiatok v obci [[Trávnik (obec)|Trávnik]]** v okrese Komárno.

~
Trávnik
Novinárska cena

**Novinárska cena** je ocenenie, ktoré udeľuje Nadácia otvorenej spoločnosti slovenským novinárom. Prvý ročník sa uskutočnil v roku 2004, odvtedy je cena udeľovaná každoročne. Cieľom Novinárskej ceny je upriamiť pozornosť na kvalitné a zaujímavé práce slovenských novinárov.

Do súťaže Novinárska cena sa môžu zapojiť všetci zástupcovia a zástupkyne reprezentujúce celoslovenské printové, elektronické, online či regionálne médiá, ktorí publikovali alebo odvysielali svoj príspevok v predchádzajúcom roku. Príspevky hodnotia nezávislé poroty zložené z odborníkov a profesionálov z oblastí médií, ako aj z ďalších osobností akademického, kultúrneho, spoločenského a neziskového sektora zo Slovenska i zahraničia.

Okrem bežných ocenení udeľuje porota každoročne niekoľko špeciálnych ocenení. Víťazné príspevky sú tiež ocenené finančnou odmenou.

## Kritika
V októbri 2020 ocenenie kritizovali v interview, ktoré spolu viedli, novinári Dag Daniš, Martin Hanus a Michal Magušin po prestupe Daniša z redakcie Aktuality.sk do redakcie denníka Postoj (Daniš v roku 2022 spoluprácu s Postojom ukončil). 

Podľa redaktorov Postoja svoje texty prestali do súťaže prihlasovať kvôli zloženiu porôt, ktoré bolo "*čoraz jednostrannejšie a o novinárskej kvalite rozhodovala len jedna malá bublina.*" Daniš reagoval slovami "*ja to vnímam ako cenu pre novinárov od tretieho sektora,*" a "*odohráva sa to v bubline a najmä to nie je v pravom zmysle slova Novinárska cena.*"

## Prehľad ocenení

## Referencie

Kategória:Slovenské ocenenia
Kategória:Žurnalistické ocenenia
Kategória:Novinárska cena
Etnografické múzeum (Burgas)

**Etnografické múzeum** () v Burgase je múzeum nachádzajúce sa v centre mesta Burgas v Burgaskej oblasti v juhovýchodnom Bulharsku. Budova v ktorej sa múzem nachádza má priznaný štatút kultúrnej pamiatky.

## Charakteristika
Múzeum sa nachádza v centre mesta v bezprostrednej blízkosti katedrálneho chrámu svätých Cyrila a Metoda v budove z polovice 19. storočia. Múzeum predstavuje expozíciu tradičnej kultúry a životného štýlu v Burgase a v okolí v minulosti.

Expozícia je rozdelená na štyri hlavné tématické celky, ktorými sú: *Majstri a remeslá*, *Tradičné umenia*, *Obrady a rituály* a *Mestský život*. K najzaujímavejśím exponátom múzea patrí najširšia kolekcia krojov a oblečenia z burgaského kraja a to vrátane teritórií, ktoré sa dnes nachádzajú na území Grécka, alebo Turecka. Vystavené je aj tradičné oblečenie a iné predmety súvisiace s obradmi a rituálmi ako aj tradičnými sviatkami v Burgase a okolí.

Múzeum patrí pod správu Regionálneho historického múzea v Burgase (spolu so samotným historickým múzeom, arecheologickým múzeom a príridovedným múzeom.

## Galéria

Burgas-Ethnographic-museum.jpg|Pohľad na budovu múzea
Burgas Ethnographic Museum - unsorted 13.JPG|Z expozície - národné kroje
Burgas Ethnographic Museum 03.JPG|Z expozície - ukážka zariadenia domácnosti
Burgas-Ethnographic-museum-bracelet-1.jpg|Z expozície - náramok
Burgas-Ethnographic-museum-kitchen-19century.jpg|Z expozície - ukážka kuchyne 19. storočia
Burgas-Ethnographic-museum-pottery-workshop.jpg|Z expozície - ukážka hrnčiarskej dielne
Burgas-Ethnographic-museum-two-female-costumes-Lyulyakovo.jpg|Z expozície - ženské kroje z oblasti dediny Ľuľakovo
Burgas-Ethnographic-museum-male-costume-Chernomorets.jpg|Z expozície - mužské oblečenie typické pre mesto Černomorec a okolie


## Referencie

Kategória:Stavby v Burgase
Kategória:Múzeá v Bulharsku
Kategória:Kultúrne pamiatky v Bulharsku
Kategória:Etnografické múzeá
Siná (vrch v Nízkych Tatrách)

**Siná** () je vrch Nízkych Tatrách. Leží približne  juhozápadne od Liptovského Mikuláša.

## Poloha
Nachádza sa na severnom okraji centrálnej časti pohoria, v geomorfologickom podcelku Ďumbierske Tatry a časti Demänovské vrchy. Vrch leží v Žilinskom kraji, v okrese Liptovský Mikuláš a zasahuje na katastrálne územie obcí Demänovská Dolina, Lazisko a Pavčina Lehota. Masív sa nachádza v rázsoche, ktorá vybieha z hlavného hrebeňa severným smerom z vrchu Poľany. V masíve Sinej sa rozdeľuje na dva hrebene; severozápadným smerom vedúci je ukončený vrchom Sitieň (), severovýchodný končí vrchom Na jame (). Severným susedom je Opálenisko (), na juhu po hrebeni leží Bôr (). Siná patrí do povodia rieky Váh. Najbližším sídlom sú cca  severne situované obce Lazisko a Pavčina Lehota. Na južnom úpätí sa nachádza sedlo Sinej (). 

## Opis
Mohutný vrch je súčasťou horského chrbta, ktorý sa tiahne z juhu od Poľany cez Bôr až na Sinú, kde sa rozdvojuje. Celá oblasť je zalesnená s hrebeňovými a vrcholovou lúčnatou časťou. Východné oblasti vrchu odvodňujú prítoky Demänovky, severné a západné potok Mošnica, prítok riečky Palúdžanka. Siná leží na území Národného parku Nízke Tatry a východné svahy až po vrchol patria do Národnej prírodnej rezervácie Demänovská dolina.

### Výhľady
Vďaka nadmorskej výške a polohe je Siná obľúbeným cieľom turistov, umožňujúca zaujímavé výhľady do okolia. Okrem okolitých vrchov pohoria sú veľmi dobre pozorovateľné Západné Tatry, Oravské Beskydy, Chočské vrchy, Krivánska Fatra a Oravská Magura.

## Prístup
* po  značke:
** po hrebeni z Poľany cez Bôr a sedlo Sinej
** z rázc. Demänovská jaskyňa slobody v Demänovskej doline cez sedlo Sinej

## Referencie

## Pozri aj
* Zoznam vrcholov v Nízkych Tatrách
* Demänovské vrchy
* Nízke Tatry

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Zoznam kultúrnych pamiatok v obci Lipovec (okres Rimavská Sobota)

Toto je **zoznam kultúrnych pamiatok v obci [[Lipovec (okres Rimavská Sobota)|Lipovec]]** v okrese Rimavská Sobota.

~
Lipovec
Forest Lawn Memorial Park (Hollywood Hills)

**Forest Lawn Memorial Park** je cintorín vo forme parku, v Hollywoode v Los Angeles. Tiež je jedným zo šiestych cintorínov od spoločnosti „Forest Lawn Memorial Parks & Mortuaries“ a nachádza sa na 6300 Forest Lawn Drive, v Los Angeles, v štvrti Hollywood Hills. Je častým miestom posledného odpočinku mnohých známych osobností zo šoubiznisu.

## História
Okrem niekoľkých ďalších cintorínov Forest Lawn Memorial existuje aj šesť pamätných parkov Forest Lawn americkej spoločnosti „Forest Lawn Memorial Parks & Mortuaries“, medzi ktoré patrí aj Hollywood Hills. Prvý cintorín Forest Lawn založil v roku 1917 Hubert Eaton v Glendale, ktorý pevne veril v šťastný život po smrti. Keďže považoval tradičné cintoríny za príliš tmavé a smutné, vytvoril podľa svojich predstáv cintorín, ktorý bol skôr priestranným parkom s fontánami, vysokými stromami, sochami a širokými trávnikmi. Predtým, ako sa oblasť používala ako cintorín, slúžila ako miesto pre niekoľko filmov vrátane filmu Narodenie národa od Davida Wark Griffitha.

## Pochované osobnosti

## Galéria

  2013 - The San Fernando Valley from Forest Lawn Memorial Park, Hollywood Hills - panoramio.jpg
  2013 - View SW, The Hollywood Hills From Forest Lawn Memorial Park, Hollywood Hills - panoramio.jpg
  2013 - Entrance Fountain and Information Kiosk, Forest Lawn Memorial Park, Hollywood Hills - panoramio.jpg
  Forest Lawn Hollywood Hills (3338154355).jpg


## Zdroj

Kategória:Cintoríny v USA
Kategória:Los Angeles
Forest Lawn Memorial Park (Glendale)

**Forest Lawn Memorial Glendale** je pamätný park v meste Glendale, v Kalifornii a je jedným zo šiestich cintorínov americkej spoločnosti „Forest Lawn Memorial Parks & Mortuaries“. Je to prvý zo série neskorších  pamätných parkov Forest Lawn Memorial Park v USA a Kanade. Je v ňom pochovaných niekoľko známych osobností.

## História
Forest Lawn Memorial Park Glendale bol založený v roku 1906 ako neziskový cintorín niekoľkými obchodníkmi zo San Francisca. Od roku 1917 je považovaný za pamätný park. Jeho zakladateľ Hubert L. Eaton bol presvedčený o šťastnom živote po smrti a myslel si, že väčšina cintorínov sú škaredé a chcel vytvoriť oddychové miesto, ktoré by odrážalo jeho optimistické myšlienky o smrti.

## Súčasný stav
Na cintoríne sa tiež nachádzajú tzv. uzavreté záhrady, ktoré nie sú prístupné verejnosti, kde majú svoje hrobky niekoľko osobností ako napríklad Walt Disney, Michael Jackson či Elizabeth Taylor.

Forest Lawn Memorial Park Glendale má tri kaplnky v ktorých niekoľko známych osobností, ako napríklad Jane Wyman či Ronald Reagan, mali v kaplnkách svadbu. Na celom parku je pochovaných viac ako 335 000 ľudí a každý rok ho navštívi viac ako milión ľudí. V roku 2009 sa objavil priveľký záujem o návštevu cintorína kvôli smrti Michaela Jacksona.

## Pochované osobnosti

## Galéria

  2013 - View S from East of the Great Mausoleum, Forest Lawn Memorial Park, Glendale, CA - panoramio.jpg
  2013 - View E from East of the Great Mausoleum, Forest Lawn Memorial Park, Glendale, CA - panoramio.jpg
  2013 - Entrance Fountain, Forest Lawn Memorial Park, Glendale, CA - panoramio.jpg
  2013 - Valley Way, Forest Lawn Memorial Park, Glendale, CA - panoramio.jpg


## Zdroj

Kategória:Cintoríny v USA
Kategória:Glendale (Kalifornia)
Forest Lawn Memorial Park

**Forest Lawn Memorial Park** môže byť:

* Forest Lawn Memorial Park (Glendale)
* Forest Lawn Memorial Park (Hollywood Hills)
Silvia Grúberová

Mgr. **Silvia Grúberová** (* 11. január 1981) je komunálna politička, primátorka mesta Handlová.

## Vzdelanie a profesionálna kariéra
Silvia Grúberová vyštudovala gymnázium v Handlovej. Vo vysokoškolskom štúdiu pokračovala v Banskej Bystrici. Konkrétne študovala v rokoch 19992003 Ekonomickú fakultu kde získala titul Bc. a v rokoch 19992005 Fakultu politických vied a medzinárodných vzťahov Univerzity Mateja Bela v Banskej Bystrici, kde dosiahla titul magister. V rokoch 20052018 pracovala na miestnych úradoch v Handlovej a Žiari nad Hronom ako projektová manažérka. Pôsobila v oblasti prípravy a realizácie projektov financovaných prevažne z európskych fondov. 

## Politická činnosť
V roku 2017 sa stala spoluzakladateľkou miestnej neformálnej platformy aktivistov Lepšia Handlová. 

V komunálnych voľbách v roku 2018 kandidovala ako nezávislá za primátorku Handlovej, pričom získala 42,0% hlasov a stala sa primátorkou. Je prvou ženou na čele mesta v histórii. Druhý skončil dovtedajší primátor Rudolf Podoba (30,4%, kandidát strany SMER-SD) a tretí Ján Spevár (16,4%, kandidát strany SDKÚ-DS). Funkcie sa ujala dňa 10. decembra 2018.

V roku 2022 ohlásila opätovnú kandidatúru na primátorku mesta Handlová a kandidatúru na poslankyňu do Trenčianskej župy. Opätovne ako nezávislá kandidátka. 
Komunálne voľby aj vyhrala a svoju pozíciu primátorky Handlovej obhájila so ziskom 30,12% hlasov. Druhý skončil Jozef Stopka (26,41%, kandidát strany SMER-SD) a tretí Ján Spevár (21,74%, nezávislý kandidát).

## Osobný život
Silvia Grúberová žije v Handlovej, má dve deti a od jesene 2021 je vdova. Pred výkonom úradu primátorky bola na materskej dovolenke.

## Referencie

Kategória:Slovenskí komunálni politici
Kategória:Primátori slovenských miest
Kategória:Absolventi Ekonomickej fakulty Univerzity Mateja Bela v Banskej Bystrici
Kategória:Absolventi Fakulty politických vied a medzinárodných vzťahov Univerzity Mateja Bela v Banskej Bystrici
InPark

náhľad|Parčík pri Inchebe, kde v roku 2020 sídlil InPark (2007)
**InPark** (iné názvy: **InPark / Summer In Peace**, **InPark – Summer In Peace**) je kultúrny areál v Bratislave určený na open-air podujatia. Do jesene 2020 sa nachádzal v parčíku pri Inchebe na Viedenskej ceste a otvorili ho 1. júla 2020 koncertom slovenskej punk rockovej skupiny Konflikt. V súčasnosti sídli v amfiteátri pri Štrkoveckom jazere v bratislavskej mestskej časti Ružinov.

Bol, aj je, náhradou zrušených koncertov a festivalov v súvislosti s pandémiou ochorenia COVID-19 na Slovensku a koncerty majú kapacitu 1000 návštevníkov.

V pôvodnom kultúrno-športovom areáli sa nachádzalo veľké pódium a pri menších skupinách sa pristavilo malé pódium s názvom Talent & Busking Stage (T&B Stage).

## Referencie

## Pozri aj
* Incheba

Kategória:Kultúra v Bratislave
Euarchontoglires

**Euarchontoglires** (názov vznikol zložením slov Euarchonta + Glires) alebo zriedkavo **Supraprimates** je veľký taxón cicavcov, presnejšie placentovcov. Z recentných (teda nevyhynutých) živočíchov sem patria tieto rady: dvojitozubce, hlodavce, tany, letuchy a primáty.

## Vytvorenie
Taxón vytvorili Murphy et al. v roku 2001. 

## Systematika
### Zaradenie v systéme
Taxón Euarchontoglires patrí do taxónu Boreoeutheria (=Laurasiatheria + Euarchontoglires), ktorý patrí pod placentovce.

### Vnútorná systematika
*Vysvetlivka: A, B, ...tu označujú rôzne významy toho istého názvu. Znak / oddeľuje úplné synonymá.*

Euarchontoglires:
*? rad † Anagalida A/ Anagaloidea -  po slovensky dlhonosotvaré A; u Bentona 2014 zaradené ako incertae sedis v rámci Boreoeutheria
*Glires A: 
***niekoľko vyhynutých taxónov*
**rad Lagomorpha - po slovensky dvojitozubce
**rad Rodentia - po slovensky hlodavce
*? čeľaď †Adapisoriculidae - niekedy zaraďovaná (celá čeľaď alebo častejšie len africká časť z nej) pod Afrosoricida a staršie pod hmyzožravce
*rad Scandentia - po slovensky tany
*rad Dermoptera A - po slovensky letuchy A:
**? rod †Thylacaelurus - zaradenie sporné (podrobnosti pozri v článku letuchy)
**? čeľaď †Mixodectidae - zaradenie sporné (podrobnosti pozri v článku letuchy)
**čeľaď †Plagiomenidae
**(rad) Dermoptera B - po slovensky letuchy B
*rad Primates A - po slovensky primáty A:
***niekoľko rodov incertae sedis*
**polorad (podrad, rad) †Plesiadapiformes - po slovensky plesiadapovce; možno parafyletický taxón, občas zaraďované niekde medzi tany a letuchy (podrobnosti pozri v článku plesiadapovce)
**polorad (podrad, rad) Primates B /Euprimates  - po slovensky primáty B/primátoidy/pravé primáty

Vyššie uvedená systematika je uvedená tak, že uvádza len tú úroveň zgrupovania taxónov, ktorá je viac-menej nesporná. Presné vzťahy medzi vyššie uvedenými taxónmi (a teda aj ich poradie v systéme) sú v literatúre veľmi sporné a sporné sú teda aj vyššie úrovne zgrupovania týchto taxónov. U rôznych autorov možno nájsť najmä nasledujúce vyššie neuvedené taxóny resp. názvy:

* Anagalida (dlhonosotvaré) B = Anagaloidea + Glires A
* Anagalida (dlhonosotvaré) C = Anagaloidea + Glires A + Macroscelidea (t.j. tenkonožce), prípadne + †Zalambdalestidae (Anagalida C je dnes už zastaraný taxón, Macroscelidea nepatria a Zalambdalestidae dnes už nepatria pod Euarchontoglires)
* Glires B = Anagalida B
* Primatomorpha A = Dermoptera A + Primates A
* Primatomorpha B = Primates A
* Primates (primáty): Ďalšie významy slova primáty pozri v článku primáty
* Sundatheria = Scandentia + Dermoptera A
* Volitantia = Dermoptera + Chiroptera (t.j. netopiere), prípadne + Primates A (Volitantia je dnes už zastaraný taxón, Chiroptera nepatria pod Euarchontoglires)
* Euarchonta = Eurarchontoglires okrem Anagalida B (a prípadne aj okrem Adapisoriculidae)
* Archonta A = Euarchonta + Chiroptera (t.j. netopiere) (Archonta A je dnes už zastaraný taxón, Chiroptera nepatria pod Euarchontoglires)
* Archonta B = Euarchonta

## Zdroje

Kategória:Euarchontoglires
Zoznam kultúrnych pamiatok v obci Veľká Paka

Toto je **zoznam kultúrnych pamiatok v obci [[Veľká Paka]]** v okrese Dunajská Streda.

~
Veľká Paka
Castelnuovo Don Bosco

**Castelnuovo Don Bosco**, v minulosti **Castelnuovo d’Asti** (piemontsky *Castelneuv d’Ast*), je obec (*comune*) v provincii Asti regiónu Piemont v Taliansku.

Podľa údajov za január 2009 žilo v obci 3 221 obyvateľov s hustotou obyvateľstva 143,8 obyvateľov/km².

V roku 1815 sa v osade Becchi, ktorá je súčasťou obce, narodil otec Ján Bosco – svätec katolíckej cirkvi. V súčasnosti je hneď vedľa jeho rodného domu postavená veľká bazilika, ktorú v 80. rokoch navštívil Ján Pavol II. Poľský pápež dal bazilike kópiu obrazu Čiernej madony čenstochovskej.

## Osobnosti obce
* Giuseppe Cafasso (* 1811 – † 1860), svätec, ktorý sa tu narodil.
* Don Bosco (* 1815 – † 1888), svätec, ktorý sa narodil v osade (*[[frazione]]*) Becchi.
* Dominik Sávio (* 1842 – † 1857), svätec, ktorý sa sem presťahoval z rodiska, Chieri, vo veku 12 mesiacov.

## Iné projekty

## Zdroj

Kategória:Obce v Taliansku
Ani tieň podozrenia

***Ani tieň podozrenia*** (orig. *Shadow of a Doubt*) je americký psychologický thriller z roku 1943, ktorý režíroval Alfred Hitchcock. Scenár k filmu napísali Thorton Wilder, Sally Benson a Alma Reville. Film bol v roku 1943 nominovaný na Academy Awards, v kategórii Najlepší scenár. V tom roku však vyhral film *The Human Comedy*.

Vo filme hrajú v hlavných úlohách Teresa Wrightová a Joseph Cotten.

V roku 1991 bol film uložený do knižnice kongresu Spojených štátov ako kultúrne, historicky a estetický významný. Alfred Hitchcock niekoľko krát uviedol, že film *Shadow of a Doubt*, je jeho najobľúbenejším, na ktorom pracoval. Rovnako aj Woody Allen a Guillermo del Toro v niekoľkých rozhovoroch priznali že ide o ich najobľúbenejší film.

Film hovorí príbeh o Charliem Oakleyovi (Joseph Cotten), ktorý prichádza na návštevu do mesta Santa Rosa. V meste sa však začnú diať zvláštne veci a jeho neter Charlie (Teresa Wrightová) je medzi prvými, ktorá si všíma zvláštne správanie jej strýka. Prvé zdanie sa ukáže ako klamlivé a prinúti mladého Charlieho objaviť skutočnú realitu pod povrchnými dojmami.

## Obsadenie
* Teresa Wrightová ako Charlotte „Charlie“ Newton
* Joseph Cotten ako Charles „Strýko Charlie“ Oakley
* Macdonald Carey ako detektív Jack Graham
* Henry Travers ako Joseph Newton, otec Charlotte
* Patricia Collinge ako Emma Newton, matka Charlotte a sestra Charlieho
* Wallace Ford ako detektív Fred Saunders
* Edna May Wonacott ako Ann Newton
* Charles Bates ako Roger Newton
* Clarence Muse ako Pullman Porter
* Janet Shaw ako Louise Finch
* Estelle Jewell ako Catherine

## Referencie

## Externé odkazy
* 

## Zdroj

Kategória:Filmy z 1943
Kategória:Filmy USA
Kategória:Psychologické filmové trilery USA
Kategória:Filmy Universal Studios
Kategória:Čiernobiele filmy
Kategória:Filmy podľa knihy
Kategória:Filmy podľa názvu
The Little Foxes

***The Little Foxes*** je americký dramatický film z roku 1941. Režíroval ho William Wyler a je filmovou adaptáciou knižnej predlohy od spisovateľky Lillian Hellman z roku 1939, s rovnakým názvom. Film získal deväť rôznych nominácií na Academy Awards.

V hlavnej úlohe sa predstavila herečka Bette Davisová.

## Obsadenie
* Bette Davisová ako Regina Hubbard
* Patricia Collinge ako Birdie Hubbard
* Charles Dingle ako Ben Hubbard
* Richard Carlson ako David Hewitt
* Herbert Marshall ako Horace Giddens
* Teresa Wrightová ako Alexandra Giddens
* Carl Benton Reid ako Oscar Hubbard

## Iné projekty

## Externé odkazy
*

## Zdroj

Kategória:Filmy z 1941
Kategória:Filmy USA
Kategória:Filmové drámy USA
Kategória:Čiernobiele filmy
Kategória:Filmy podľa názvu
Westwood Village Memorial Park Cemetery

**Westwood Village Memorial Park Cemetery** je cintorín v západnej časti Los Angeles, ktorý bol založený v roku 1905. Známy je tiež kvôli miestu posledného odpočinku osobností ako napríklad Marilyn Monroe či Hugh Hefner.

## História
Cintorín niesol pôvodne názov Sunset Cementery. V roku 1926 však bol premenovaný na súčasný názov, Westwood Memorial Park Cemetery. Cintorín sa rozprestieral na 2,72 ha, ale v rokoch 1950 a 1960 bola časť pozemkov zabraná developerskými spoločnosťami, čo má za následok, že v okolí cintorínu sa nachádza niekoľko bánk a priemyselných budov.

## Súčasný stav
V roku 2002 bol cintorín Westwood Memorial Park Cementery označený ako historicko-kultúrna pamiatka, ktorá spadá do kultúrneho dedičstva mesta Los Angeles. Na cintoríne sa tiež nachádza krypta „Sanctuary of Prayer Mausoleum“, ktorá slúži ako krematórium.

## Pochované osobnosti

## Galéria

  Westwood Village Memorial Park Cemetery view to northeast.jpg
  Pierce Brothers Westwood Village Memorial Park Cemetery, 1218 Glendon Avenue, Los Angeles, California LCCN2013632125.tif
  Grave stone of Marilyn Monroe at Pierce Brothers Westwood Village Memorial Park Cemetery, 1218 Glendon Avenue, Los Angeles, California LCCN2013632346.tif
  Westwood Village Memorial Park Cemetery view to southeast.jpg


## Zdroj

Kategória:Cintoríny v USA
Kategória:Los Angeles
Peter Zeman

**Peter Zeman** (* 10. január 1942† 16. júl 2020) bol slovenský novinár a politik, jeden zo zakladateľov Verejnosti proti násiliu a v rokoch 19901991 riaditeľ Slovenskej televízie.

## Životopis
Zeman začínal ako novinár v bratislavskom *[[Večerník (Bratislava)|Večerníku]]*. V roku 1963 spoluzaložil študentský časopis *[[Echo (časopis)|Echo]]*, ktorý pôvodne vychádzal ako cvičný časopis poslucháčov katedry novinárstva na Filozofickej fakulte UK v Bratislave. Zeman bol jeho prvým šéfredaktorom, po troch číslach záujem o časopis medzi bratislavskými vysokoškolákmi narástol, s čím vznikli aj problémy s chýbajúcim povolením na vysoký náklad a kolportáž, a *Echo* dočasne prestalo vychádzať.

Časopis bol napokon januári 1966 obnovený, s novým vydavateľom (vysokoškolský okresný výbor ČSM) začal publikovať aj o širších spoločenských otázkach. Zeman sa v tom čase stal slovenským redaktorom časopisu *Student* a teda nemohol pokračovať ako šéfredaktor obnoveného *Echa*. Časopis sa čím viac stretával s cenzúrou obsahu a v auguste 1968, keď bol Zeman opäť šéfredaktorom, sa stal *Echo* neželaným časopisom; mnohí jeho prispievatelia boli neskôr perzekvovaní a nemohli vykonávať svoje povolanie. Vo svojej dobe bolo *Echo* jedným z najslobodnejších médií.

Po revolúcii začal Zeman opätovne publikovať, pôsobil ako šéfredaktor týždenníka *[[Život (časopis)|Život]]* a spoluzakladal politickú stranu Verejnosť proti násiliu. Stal sa prvým predsedom Slovenského syndikátu novinárov a v januári 1990 zasadol do Federálneho zhromaždenia do Snemovne ľudu ako kooptovaný poslanec za VPN.

Od septembra 1990 do júna 1991 pôsobil ako druhý porevolučný riaditeľ Slovenskej televízie, kde ho nominovali strany VPN, KDH a DS. Po deviatich mesiacoch Zeman rezignoval. Nato, do roku 1992 bol riaditeľom tlačového a informačného odboru Ministerstva zahraničných vecí SR ministra Pavla Demeša. V roku 1996 sa stal kancelárom Slovenského syndikátu novinárov a neskôr aj členom vedenia.

Peter Zeman bol ženatý, s manželkou Elenou mal dve dcéry Petru a Lele. Zomrel po ťažkej chorobe vo veku 78 rokov.

## Referencie

Kategória:Slovenskí novinári
Kategória:Politici VPN
Kategória:Poslanci Snemovne ľudu Federálneho zhromaždenia
Kategória:Riaditelia Slovenskej televízie
Dukovci

**Dukovci** bol byzantský aristokratický rod. V historických prameňoch sa rod objavuje od 9. storočia. Rozsiahle majetky vlastnil najmä v byzantskej Trákii a Bitýnii. Príslušníci rodu boli nositeľmi viacerých významných titulov a hodností, niekoľkí členovia sa stali byzantskými cisármi.

## História rodu
[náhľad|Cisár [Michal VII., email (smalt) na svätoštefanskej korune]]
Pôvod rodu je nejasný. Byzantský kronikár Nikéforos Bryennios tvrdil, že jeho príslušníci slúžili Rímskej ríši ešte za vlády cisára Konštantína I. Neskorší historik Zónaras zase tvrdil, že pôvodný rod Dukovcov vymrel po povstaní Konštantína Duka v roku 913, a že neskorší cisár Konštantín X. bol jeho príslušníkom už len po ženskej vetve. Historicky podložene sa rod prvýkrát spomína začiatkom 9. storočia, keď cisárovná Theodora vyslala prvého známeho príslušníka rodu potlačiť hnutie paulikánskych heretikov v Malej Ázii. Do 10. storočia rod zosilnel a stal sa jedným z najvýznamnejších v krajine. Jeho príslušníci Andronikos a Konštantín Dukas slúžili vo vojsku ako generáli a stali sa predlohami pre postavy v epose Digenis Akritas. Značná moc rodu im umožnila povstať proti cisárskej moci, no ani jeden neuspel. Iný Andronikos Dukas sa spomína v roku 976 ako stúpenec aristokrata Barda Sklera, ktorý povstal proti cisárovi Bazilovi II. Jeho syn Bardas Mongos Dukas velil byzantskej flotile na výprave k Chazarom (1016). V roku 1059 sa príslušník rodu Konštantín stal byzantským cisárom a vládol ako Konštantín X. Byzantským cisárom sa stal aj jeho syn Michal VII. Ďalší Dukovci v tomto období slúžili ako velitelia a cisárski úradníci. Hoci sa rod na byzantskom tróne neudržal, svoj vplyv si udržal. Veľmi blízko mala dynastia ku Komnénovcom, s ktorými uzavreli v 11. storočí „politickú úniu“, takže boli nazývaní aj ako *Komnenod(o)ukovci*. Tento vzťah bol umocnený tým, že po nástupe Alexia I. na trón sa jeho manželkou a cisárovnou stala Irena Dukaina. Konštantín Dukas, syn Michala VII., bol zároveň až do svojej smrti nominálne Alexiovým spolucisárom a bol zasnúbený s jeho dcérou, významnou byzantskou kronikárkou, Annou Komnénou. Svoj lesk si meno rodu ponechalo aj v 12. storočí a bolo „prijímané“ aj inými byzantskými rodmi (napr. Angelovcami, pozri Komnénos Dukas, Vatatzovci, Kamatérovci, atď). Po 12. storočí sú známe už len osoby spojené s vedľajšími vetvami Dukovcov.

### Byzantskí cisári z rodu Dukovcov
* Konštantín X. (vládol 10591067)
* Michal VII. (vládol 10711078)
* Alexios V. Dukas Murtzuflos (vládol 1204), jeho pôvod je nejasný
* Ján III. Dukas Vatatzés (vládol 12221254), z rodu Vatatzes spojeného s Dukovcami

## Poznámky

## Referencie

Kategória:Šľachtické rody v Byzantskej ríši
Kategória:Byzantské cisárske dynastie
Angie Dickinsonová

**Angeline Dickinson** (* 30. september 1931, Kulm, Severná Dakota, USA) je americká herečka. Je držiteľkou dvoch ocenení Zlatého glóbusu v rokoch 1960 a 1974 a v roku 1980 získala cenu Saturn Award. V roku 1987 získala svoju hviezdu na Hollywoodskom chodníku slávy.

## Životopis
Dickinsonová sa narodila ako druhá najstaršia zo štyroch dcér Frederike a Leovi Brownovým. Jej rodina je nemeckého pôvodu a bola vychovaná ako katolíčka. Študovala na Glendale Community College a v roku 1954 ukončila štúdium maturitou.

## Kariéra
V roku 1953 získala titul „Miss Amerika“, kde obsadila druhé miesto. Vtedy ju kontaktovalo niekoľko filmových producentov a o rok neskôr už hrala v jej prvom filme, *Lucky me* z roku 1954.

V roku 1960 bola ocenená cenou Zlatý glóbus v kategórii Najlepší ženský objav roka. V roku 1974 stvárnila hlavnú ženskú úlohu v seriály *[[Police Woman]]*. Natáčanie skončilo v marci 1978.

V roku 1980 ju obsadil režisér Brian de Palma do filmu *Dressed to Kill*. Za svoju rolu Kate Miller získala ocenenie Saturn Award.

V roku 1993 hrala vo filme Gusa Van Santa, *Even Cowgirls Get the Blues Palms*, kde stvárnila nemilosrdnú majiteľka kúpeľov v Montane.

V roku 2000, hrala po boku Helen Hunt v komédií *Pay It Forward*.

V roku 2009 si zahrala v menej úspešnom filme *Mending Fences*, ktorým ukončila svoju hereckú kariéru.

## Osobný život
Od roku 1952 do roku 1960 bola vydatá za bývalého futbalistu Gene Dickinsona. Po rozvode si ponechala priezvisko Dickinson, ktoré používa doteraz. V roku 1965 sa vydala za Burta Bucharacha, ktorému porodila dcéru Nikki. Ich dcéra mala vážne zdravotné problémy, neskôr jej bol diagnostikovaný aspergerov syndróm. Dickinsonová s manželom ju neskôr umiestnili do Wilsonovho centra, psychiatrického rezidenčného liečebného zariadenia pre dospievajúcich vo Faribault v Minnesote, kde zostala deväť rokov. Neskôr Nikki študovala geológiu v Kalifornii, ale jej problémy so zrakom bránili v kariére. 4. januára 2007 Nikki spáchala samovraždu vo veku 40 rokov.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Držiteľky ceny Zlatý glóbus za najlepší ženský herecký výkon v seriáli (dráma)
Kategória:Osobnosti USA nemeckého pôvodu
Kategória:Osobnosti zo Severnej Dakoty
Dukas

**Dukas** alebo **Doukas** () môže byť:

* byzantský aristokratický a cisársky rod, pozri Dukovci
* byzantský historik 15. storočia s neznámym krstným menom, pozri Dukas (historik)
* francúzsky skladateľ, pozri Paul Abraham Dukas

## Referencie
Piskor

**Piskor** môže byť:
*v biológii:
**slovenský názov nasledujúcich rodov z čeľade piskorovité: Blarina, Blarinella, Cryptotis, Megasorex, Notiosorex, Podihik, Sorex, Soriculus (myslí sa Soriculus v širšom zmysle, t.j. vrátane rodov Chodsigoa a Episoriculus)
** ľudovo: piskor obyčajný (*Sorex araneus*)
** príslušník taxónu piskory (pozri nižšie) 
** staršie alebo ľudovo: 
*** čík európsky (synonymá: čík pruhovaný, čík obyčajný, zastarano: piskor obecný, ľudovo aj: piskorec; lat. *Misgurnus fossilis*)
*** slovenský názov rodu *Cobitis* (dnes po slovensky pĺž) v staršom, t.j. širšom ponímaní (t.j. najmä dnešné druhy čík pruhovaný (*Misgurnus fossilis*), slíž severný (*Barbatula barbatula*) a pĺž podunajský (*Cobitis elongatoides*)), synonymum: pĺžik, pozri čík európsky, slíž severný a pĺž podunajský
* píšťala alebo náustok píšťaly dychového (najmä ľudového) hudobného nástroja (gájd, fujary), pozri piskor (hudobný nástroj)
* zastarano: hrdlo
* nárečovo:
** píšťala vyrobená z vŕby alebo píšťala v podobe zastrúhaného brka z husacieho krídla, pozri pod píšťala
** plechová hračka na pískanie, pozri piskor (plechová hračka)
** hračka (a hra) v podobe malého dreveného kolíka, do ktorého sa udiera paličkou, pozri piskor (piga)
** dierka na gajdici
** rozstrekovač na hadici, pozri rozstrekovač

**Piskory** môže byť taxón:
* podrad (či rad) Soricomorpha
* Soricoidea
* staršie: čeľaď Soricidae, dnešný názov: piskorovité, pozri piskorovité

## Pozri aj
*piskorotvaré
*rysok

## Zdroje
Piskor obecný

**Piskor obecný** môže byť zastaraný názov druhu:
*piskor lesný (=piskor obyčajný; lat. *Sorex araneus*)
*čík európsky (lat. *Misgurnus fossilis*)
Čík

**Čík** môže byť:
* v biológii:
** slovenský názov rybieho rodu *Misgurnus* (tento rod zahŕňa sedem druhov, vrátane číka európskeho), pozri čík (rod)
** staršie alebo ľudovo: čík európsky (*Misgurnus fossilis*)
** ľudovo: slíž severný (*Barbatula barbatula*)
* nárečovo:
** šúľanec (t.j. druh múčneho jedla)
** ozdobný pásik na ľudovom odeve, ktorý je prešívaný striebristou alebo zlatistou niťou, pozri čík (kroj)
* slovenské priezvisko, pozri Čík (priezvisko)

## Zdroje
Slíž

**Slíž** môže byť:
* rezanec, pozri rezance
* v zoológii:
** slovenské rodové meno (alebo starší názov) druhu *Barbatula barbatula* (=staršie: *Nemacheilus barbatulus*), po slovensky slíž severný alebo obyčajný, pozri slíž severný
** novšie: (?) slovenský názov rodu *Barbatula*, pozri Barbatula
** staršie: slovenský názov rodu *Nemacheilus* (=*Noemacheilus*, *Nemachilus*), a prípadne aj niektorých ďalších rodov z kaprotvarých, napríklad rodu *Botia* (spomínané ďalšie rody sa po česky volajú mřenka [ale slovenský názov mrenka označuje iné ryby]), pozri Nemacheilus (a napr. Botia)
** zastarano: pĺž severný (*Cobitis taenia*) v širšom zmysle, čiže  v modernom systéme pĺž podunajský (*Cobitis elongatoides*) a pĺž severný (*Cobitis taenia*) v užšom zmysle, synonymá: sekavec, sekavec obyčajný, pozri pĺž podunajský a pĺž severný

## Zdroje
Rysok

**Rysok** (iné názvy: **rýsok**, nesprávne *rejsok*) bol zhruba do polovice 20. storočia v podstate ekvivalent súčasného slova piskor; presnejšie malo toto slovo tieto významy :
*slovenský názov rodu *Sorex* (dnešný slovenský názov: piskor), pozri Sorex
*príslušník čeľade Soricida(e) (dnešný slovenský názov: piskorovité), ktorá bola definovaná buď zhruba ako dnes alebo staršie bola chápaná tak, že zodpovedala dnešným piskorotvarým (t.j. vrátane ježov) okrem krtov, pozri piskorovité a pozri pod hmyzožravce
*slovenský názov rodu, ktorý sa dnes nazýva  *Tupaia* (dnešný slovenský názov: tana), a ktorý vtedy patril do taxónu "šplhaví ryskovia" (dnešný slovenský názov: tany), pozri Tupaia

Poznámka: Názov piskor (ktorý dnes viac-menej zodpovedá názvu rysok) sa v tom čase používal najmä na označenie typu ryby - pozri piskor.

## Zdroje
Cavia

***Cavia***, po slovensky **[[morča]]**, je rod z čeľade morčatovité (*Caviidae*). 

## Charakteristika
Žije (okrem zdomácneného druhu) len v Južnej Amerike. Má pomerne masívnu hlavu s veľkými očami, chvost je zakrpatený. Rodí jedno až tri dobre vyvinuté mláďatá.

## Systematika
rod *Cavia*:
*†*[[Cavia cabrerai]]* 
*†*[[Cavia galileoi]]* 
*†*[[Cavia lamingae]]* 
*†*[[Cavia vates]]* 
* morča divé/ morča peruánske (*Cavia aperea*/ staršie: *Cavia porcellus*) - vrátane taxónov *Cavia guianae*, *Cavia anolaimae* a *Cavia nana* (Cavia nana je po slovensky morča drobné; staršie sa morča drobné zaraďovalo pod *Cavia tschudii*)
* *[[Cavia patzelti]]* - staršie zaraďované pod *Cavia aperea*
* morča domáce/ morča peruánske/ ľudovo: morské pras(i)a(tko)/ ľudovo: morča [v užšom zmysle] (*Cavia porcellus*/staršie: *Cavia cobaya*/ staršie: *Cavia cutleri*) - zaraďované aj pod druh *Cavia tschudii*, staršie sčasti (chybne) zaraďované pod druh *Cavia aperea*
* morča Tschudiiho/ morča horské (*Cavia tschudii*/ staršie: *Cavia cutleri*) - staršie zaraďované aj pod *Cavia aperea*
* morča východobrazílske (*Cavia fulgida*)
* morča veľké (*Cavia magna*)
* *[[Cavia intermedia]]* - zaraďované aj pod *Cavia magna*

Poznámky: Ako vidno názvy *Cavia porcellus*, *Cavia cutleri* a morča peruánske majú viacero významov. Pozri aj rozlišovaciu stránku morča peruánske.

Zdroje tejto kapitoly (pokiaľ hore nie je uvedené inak): 

## Zdroje

## Iné projekty

Kategória:Morčatovité
Kategória:Fauna Južnej Ameriky
Dolanský most

**Dolanský most** sa nachádza pri obci Dolany v okrese Plzeň-sever. Prekonáva rieku Berounku. Je súčasťou cesty č. II / 180.

Most sa nachádza v blízkosti hate pri Dolanskom mlyne, na riečnom kilometri 125 rieky Berounky. Dlhý je 230 m, slúži pre cestnú dopravu. Má na každej strane jeden jazdný pruh, chodníky sú na oboch stranách. V blízkosti mosta sa nachádza verejné táborisko (kemp).

Betónový most s dvoma oblúkmi bol vybudovaný v polovici 20. rokov 20. storočia a dokončený v roku 1928. Jeho technický stav sa ukázal v druhej dekáde 21. storočia na neuspokojivý, preto bol pre osobnú dopravu uzavretý a kompletne prebudovaný. Pri rekonštrukcii, ktorá bola uskutočnená nákladom 45 miliónov českých korún, zostali iba oblúky mosta a piliere, zvyšok stavby bol úplne nahradený. Vozovka bola rozšírená z pôvodných 5,4 na nových 7 m šírky.

## Referencie



## Iné projekty

Kategória:Mosty cez Berounku
Kategória:Dolany (okres Plzeň-sever)
Berounka
Kategória:Mosty v okrese Plzeň-sever